**5-րդ կրթական հարթակ**

 **1-ին շաբաթ**

***Ծանոթություն։***

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*
* Ծանոթանալ աշակերտների հետ, հարցերի օգնությամբ քննարկել ամառային արձակուրդները և ամփոփել գիտելիքները՝ հարց ու պատասխանի միջոցով։
	+ - Ինչպե՞ս անցկացրեցիք ձեր ամառային արձակուրդները։
		- Ո՞րն էր ամենատպավորիչ պահը, ինչու՞։
		- Եթե կարողանաք, ի՞նչը կփոխեք և ինչպե՞ս կդարձնեք ձեր ամառային արձակուրդներն ավելի լավ։
* Վերհիշել այբուբենը, տառ/հնչյուն, գոյական, եզակի, հոգնակի, հոմանիշ և հականիշ սահմանումներն ու բացատրությունները։ Բերել օրինակներ։
	+ Տառը գրում ենք և կարդում, հնչյունը լսում ենք և արտասանում։
	+ Առարկա և անձ ցույց տվող բառերը կոչվում են գոյականներ։ Առարկա ասելով հասկանում ենք՝
		- ***Իրեր*** - oրինակ՝ պատ, աթոռ, ծաղիկ,
		- ***Կենդանիներ -*** oրինակ՝ արջ, կրիա,
		- ***Երևույթներ -***  օրինակ՝ երազանք, լռություն և այլն,
		- ***Անձինք*** - oրինակ՝ մարդ, աղջիկ
	+ Գոյականները պատասխանում են *ի՞նչ, ինչե՞ր, ո՞վ, ովքե՞ր* հարցերին
		- *Տուն (ի՞նչ), ծաղիկներ (ինչե՞ր), մայրիկ (ո՞վ), տղաներ (ովքե՞ր)*
	+ Գոյականները լինում են **եզակի** *(մեկ հատ)* և **հոգնակի** *(մեկից ավելի)։* Եզակի – մեկ հատ, հոգնակի – մեկից ավելի
		- *Աղջիկ (եզակի), տետրեր (հոգնակի)*
* Հոգնակի բառեռը կազմվում են եզակի բառերին ***եր*** *կամ* ***ներ*** մասնիկներն ավելացնելով։ *Օրինակ՝*

***Եզակի*** – Աղջիկ, ծառ, թռչուն, ուսուցիչ, դպրոց և այլն։

***Հոգնակի*** – Ծառեր, տղաներ, դասարաններ, տետրեր և այլն։

* Իմաստով մոտ բառերը կոչվում են **հոմանիշներ**։ Օրինակ՝
	+ - Սիրուն – գեղեցիկ
		- Մեծ – հսկա
		- Գունավոր – գույնզգույն
		- Սար – լեռ
		- Գագաթ – կատար
		- Շենք - շինություն
	+ Իմաստով հակառակ բառերը կոչվում են **հականիշներ**։ Օրինակ՝
		- Բարձր – ցածր
		- Ուժեղ – թույլ
		- Մոտ – հեռու
		- Տալ – վերցնել
		- Իջնել – բարձրանալ
		- Վատ - լավ
	+ Հոմանիշ – իմաստով մոտ բառեր, հականիշ - իմաստով հակառակ
* **Մշակույթ - ԴԳ, մայրենի 4, էջ 3 - «Յոթ սրբություն» բանաստեղծությունը**
	+ Հարցերով համառոտ քննարկել պատմության հիմնական գաղափարը և պատասխանել հետևյալ հարցերին.
* Որո՞նք են յոթ սրբությունները։
* Ինչպե՞ս են հայերը պահպանել այդ սրբությունները։
* Ինչու՞ են այդ սրբություններն այդքան կարևոր։
* Դասարանում միասին քննարկել այդ սրբությունների նշանակությունը․ **Հողը- պատիվը-շինարար ոգին-հավատը-լեզուն-հայ ընտանիքը-Մայր հայրենիքը:**

***Նոր դաս***

* **Գրականություն - «Լավ ընկերը 1», Գյուրջինյան, Մայրենի 4, էջ 4**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ
* **Քերականություն -** Արմատ և ածանց։ Ածանցավոր բառերի կազմությունը։
* **Մշակույթ –**  Մեր հայրենիքը։ Դասանյութը աշխատանքային փաթեթում։

**Գրականություն -** Դասարանում կարդալ և վերլուծել «Լավ ընկերը 1» պատմվածքը։

* Ովքե՞ր են պատմության հերոսները։
* Ի՞նչ պատահեց ճամփորդին։
* Ինչու՞ էին անցորդները փորձում խուսափել ճամփորդից։

**Բառագիտություն**

* **Սովորել հետևյալ բառերի բացատրությունները**
	+ *Խլել – գողանալ*
	+ *Շքեղ – հոյակապ, հրաշալի*
	+ *խոյանալ – վեր բարձրանալ*
	+ *Ամայի-անմարդաբնակ*
	+ *Հսկայական-խոշոր,վիթխարի,ահռելի*
	+ *Քսակ-դրամապանակ*
* **Սովորել հետևյալ բառերի հոմանիշները**
	+ *Խոշոր – հսկայական*
	+ *ամայի – անմարդաբնակ*
	+ *կռահել - գուշակել*
	+ *ծուռումուռ-ոլորապտույտ*
* **Սովորել հետևյալ բառերի հականիշները**
	+ *Վտանգավոր-անվտանգ*
	+ *Հսկայական-չնչին, աննշան*
	+ *Իջնել – բարձրանալ*
	+ *Անմարդաբնակ - մարդաշատ*

**Ուղղագրություն –** Սովորել հետևյալ բառերի ուղղագրությունը՝ *ճամփորդ, հայացք, արյունաքամ, իբր, ճամփորդ, արյունաքամ, ոչ ոք։*

* Պատմության հերոսներն են ճամփորդները։
* Ճանապարհին ճամփորդի վրա ավազակներ հարձակվեցին, խլեցին ունեցածն ու հագուստը, ծեծեցին ու թողեցին անօգնական ու արյունաքամ։
* Անցորդները չէին մոտենում, որ հանկարծ իրենց հագուստները չկեղտոտվեն, կամ իրենք չուշանան։

**Քերականություն- Արմատ և ածանց, զրույց ածանցի տեսակների, ածանցավոր բառերի և դրանց կազմության մասին։**

* Բառասկզբում կամ բառավերջում ավելացող մասնիկները, որոնք փոխում են բառի իմաստը, կոչվում են ***ածանցներ***։ Ածանցը, որպես առանձին բառ՝ իմաստ չի արտահայտում։ Բառի հիմնական մասը կոչվում է ***արմատ***։ *Օրինակ՝*
	+ *Հայր (արմատ) + իկ (ածանց) = հայրիկ (նոր բառ)*
* Ածանցները լինում են՝ ***նախածանցներ և վերջածանցներ***։
	+ Այն ածանցները, որոնք ավելանում են բառասկզբում, կոչվում են նախածանցներ։
	+ Այն ածանցները, որոնք ավելանում են բառավերջում, կոչվում են վերջածանցներ։ Օրինակ՝
		- *անտուն = ան (նախածանց) + տուն (արմատ)*
		- *դպրոցական = դպրոց (արմատ) + ական (վերջնածանց)*
* Ածանց ունեցող բառերը կոչվում են ***ածանցավոր բառեր***։ Օրինակներ՝
	+ *խմոր+եղեն (վերջնածանց) = խմորեղեն,*
	+ *ան (նախածանց) + համ= անհամ*
	+ *թագ+ուհի (վերջնածանց) = թագուհի*
	+ *խոզ+ուկ (վերջնածանց) = խոզուկ և այլն։*

**Հարցեր և առաջադրանքներ․**

* Ի՞նչ է ածանցը։
* Ածանցների տեսակները։
* Ո՞ր բառերն են կոչվում ածանցավոր բառեր։ Բերել օրինակներ**։**

**Հանձնարարություններ**

1. **Հետևյալ բառերը եզակիից դարձրու հոգնակի:**
	* Տղա —————————————
	* ոտք —————————————
	* դասարան —————————————
	* նստարան —————————————
	* ոչխար —————————————
	* Գառ —————————————
2. **Գտիր հետևյալ բառերի հոմանիշները․**
	* Աշակերտ —————————————
	* Խելացի —————————————
	* Պատուհան —————————————
3. **Գտիր հետևյալ բառերի հականիշները․**
	* Այստեղ —————————————
	* Խելացի —————————————
	* Գեղեցիկ —————————————
4. **Հետևյալ բառերից կազմել ածանցավոր բառեր․**
	* Մայր ————————————————————————
	* Թագ ————————————————————————
	* Տուն ————————————————————————
	* Կենդանի ———————————————————————
	* Համ ———————————————————————
	* Փոքր ———————————————————————

**Մշակույթ –** Մեր հայրենիքը։ Դասանյութը աշխատանքային փաթեթում։

**Հարցեր և առաջադրանքներ․**

* Ըստ հեղինակի՝ ի՞նչ է հայրենիքը յուրաքանչյուր մարդու համար։
* Դու ինչպե՞ս ես պատկերացնում․ ի՞նչ է հայրենիքը քեզ համար։
* Հայրենիքը ինչպե՞ս կարելի է լավ ճանաչել։
* Ըստ հեղինակի՝ հայրենիքը աշխարհի ամենամեծ հրաշալիքն է։ Այն մեր ծննդավայրն է, հողն ու ջուրը, մեր հավատն ու երգը ու մեր պատմությունը։ Այն մեր նախնիներն են ու մեր կողքին ապրող մարդիկ։
* Յուրաքանչյուր երեխա տալիս է իր պատասխանը։
* Հայրենիքը լավ ճանաչելու համար հարկավոր է հիշել անցյալը, ծանոթանալ մեր նախնիների հերոսություններին, սովորել նրա պատմությունն ու ճանաչել բնությունը։ Պետք է խոսել ծնողների հետ։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ հետևյալ հասկացությունները՝
	+ Տառ/հնչյուն, գոյական, եզակի, հոգնակի, հոմանիշ, հականիշ, արմատ, ածանց և ածանցների տեսակները։
* Քերականական նյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։
* «Քարսիրտ մարդու վերջը» վերնագրով շարադրություն գրել։